stanford-oval/wikipedia huggingface dataset:
Suomen euroviisukarsinta 1988
Aiheesta muualla

Voittoesitys Ylen Elävässä arkistossa
Koko karsintafinaali Ylen Elävässä arkistossa
Suomen euroviisukarsinta 1988 Internet Movie Databasessa (englanniksi)
Suomen euroviisukarsinnat (1961–2011) ja Uuden Musiikin Kilpailu (2012–)
| --- | --- |
1960–:  1961  1962  1963  1964  1965  1966  1967  1968  1969 
1970–:  1970  1971  1972  1973  1974  1975  1976  1977  1978  1979 
1980–:  1980  1981  1982  1983  1984  1985  1986  1987  1988  1989 
1990–:  1990  1991  1992  1993  1994  1995  1996  1997  1998  1999 
2000–:  2000  2001  2002  2003  2004  2005  2006  2007  2008  2009 
2010–:  2010  2011  2012  2013  2014  2015  2016  2017  2018  2019 
2020–:  2020  2021  2022  2023  2024  2025
Suolijärvi (Tuulos)

| Suolijärvi |
| --- | --- |

Valtiot:  Suomi
Koordinaatit:  61°07′48″N, 24°49′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  Sairialanjoki 
Järvinumero:  35.791.1.010
Mittaustietoja
Pinnankorkeus:  85,4 m  
Rantaviiva:  11,749 km  
Pinta-ala:  2,0285 km²  
Tilavuus:  0,00953944 km³  
Keskisyvyys:  4,7 m  
Suurin syvyys:  10,44 m  
Saaria:  ei saaria 
 fiSuolijärvi 
Suolijärvi  on Kanta-Hämeessä Hämeenlinnassa entisen Tuuloksen kunnan alueella sijaitseva järvi.
Maantietoa

Järven pinta-ala on 203 hehtaaria eli 2,0 neliökilometriä. Se on 4,7 kilometriä pitkä ja 700 metriä leveä. Järvi sijaitsee kaakkois-luoteis-suunnassa eikä siinä ole kartan mukaan saaria. Järven koillisrannat ovat jyrkät ja paikoin kallioiset, mutta lounaisrannat ovat alavia peltomaarantoja. Järven louteispuolella kohoaa yli 80 metrin korkeuteen Kanalanharju, joka on kauempana rannasta sijaitseva laaja mäkialue. Sen alarineillä kulkee Pyhäjärvestä Suolijärven luoteispäähän lyhyt harjujakso. Sen jatke saattaa olla järven kaakkoispäästä pitkälle kohti kaakkoa jatkuva harjujakso. Myös koillisrannassa sijaitseva Rautionkärki että etelämpänä sijaitseva Syrjänkärki ovat harjunpäitä.
Järvi on luodattu ja siitä on julkaistu syvyyskartat. Järven tilavuus on 9,5 miljoonaa kuutiometriä eli 0,095 kuutiokilometriä. Sen keskisyvyys on 4,7 metriä ja suurin syvyys on 10,4 metriä. Syvin kohta sijaitsee Kaluvuoren edustalla keskellä järveä .
Järven rantaviivan pituus on 12 kilometriä. Rannat ovat enimmäkseen peltomaata ja monet pelto-oja on johdettu järveen. Järven asutus on haja-asutusta ja rannoille on rakennettu myös vapaa-ajan asuntoja. Tuuloksen Syrjäntaka on ainoa rannalle ulottuva taajama. Järven kaakkoispäässä sijaitsee Pohjoinen ja luoteispäässä Sairialan kirkonkylä ja Torpinkulma. Valtatie 12 kulkee aivan järven kaakkoisrantaa pitkin ja kantatie 54 ohittaa järven kaakkoispään varsin läheltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueeseen (35.79), jonka Leheejärven alueeseen (35.791) järvi kuuluu. Järven vedenpinnan korkeus on 85,4 metriä mpy.
Järvi saa vetensä kahdelta valuma-alueelta ja omalta lähialueeltaan. Ormajärven valuma-alueen (35.792) laskujoki on Ormijoki, joka alkaa Ormajärvestä (653 hehtaaria, ha). Ormijoen kanssa yhtyy etelästä tuleva Pohjoistenjoki, jonka pääjärvi on Teuronjärvi (132 ha). Järven omalta lähialueelta siihen laskee Maaherranoja Tuuloksen rantaan ja sen valuma-alueella sijaitsevat Haukilammi (6 ha), Hosiolammi (1 ha), Valkealammi (1 ha) ja Taholammi (8 ha). Kämpiänoja, joka on Kuppilammin, Koveroistensuon ja Valkeajärvi (8 ha) yhteinen laskuoja, laskee järven luoteispään pohjoisrantaan.
Suolijärvi laskee Sairialanjokea pitkin Yliseen- ja Aliseen Tuuloslammiin (12 ha) ja Leheejärven (104 ha) kautta Pyhäjärveen.
Luontoarvoja

Suolijärvi on ekologiselta tilaltaan ja vedenlaadultaan hyvä. Se on humuspitoinen ja lievästi rehevöitynyt, ja sen rannoilla on melko paljon peltomaata. Happi voi loppukesäisin kulua loppuun syvänteen alusvedestä. Järvessä elää muun muassa ahven, taimen, muikku, lahna, hauki, särki sekä siihen istutettu karppi.
Suolijärvellä on yksi uimaranta.
Historiaa

Kalmbergin kartastossa vuodelta 1855–1856 on Ormijokeen piirretty kolme vesimyllyä ja Pohjoistenjokeen yksi. Järven pohjois- ja eteläpäiden ympäristöt olivat peltomaata ja lounaisrannoilla oli paljon niittyjä.
Aiheesta

Jutila, Heli: Tuuloksen luonto-opas (Arkistoitu – Internet Archive), Kustantaja Tuulos-Seura ry, 2009, ISBN 978-952-9509-81-2
Juntunen, Mikael: Spagettisuppojärvi laitettiin kuntoon porkkanarahoilla(yle.fi), 31.1.2014, viitattu 8.11.2017
Helppinen, varpu: Outo luontoilmiö: Lumi oli kuin pumpulia sulassa järvessä (Arkistoitu – Internet Archive)(mtv.fi), 11.01.2014, viitattu 8.11.2017
(35.7)
Yhdystie 1951

Yhdystie 1951 on tie joka kulkee Pyheeltä Munnuisiin. Tien pituus on 3 kilometriä.
Suomen euroviisukarsinta 1990

| Eurovision laulukilpailu 1990>  Suomen euroviisukarsinta |
| --- | --- |

Päivämäärä:  17. helmikuuta
Tapahtumapaikka:  Kulttuuritalo, Helsinki
Juontaja(t):  Kati Bergman
Kapellimestari:  Ossi Runne
Valintamenetelmä:  Asiantuntijaraati
Kilpailumenetelmä:  Kutsukilpailu ja avoin sävellyskilpailu
Voittaja:  Beat ”Fri?”
Suomi Eurovision laulukilpailussa 
 ◄ 1989  1991 ► 
Suomen euroviisukarsinta 1990 oli kilpailu, jossa valittiin Suomen edustaja vuoden 1990 Eurovision laulukilpailuun. Kilpailu järjestettiin jo toista vuotta peräkkäin yhdistettynä kutsukilpailuna ja avoimena sävellyskilpailuna. Avoimeen sävellyskilpailuun saatiin kappaleita 225. 11 kappaleen karsintafinaali pidettiin lauantaina 17. helmikuuta Kulttuuritalolla Helsingissä, ja se televisioitiin suorana YLE TV1:ssä kello 19.10–20.30. Karsinnan voittajan valitsi asiantuntijaraati. Finaali keräsi 1 530 000 televisiokatsojaa. Tässä karsinnassa Ossi Runne toimi viimeistä kertaa kapellimestarina, luovuttaen tahtipuikon kansainvälisessä finaalissa seuraajalleen Olli Ahvenlahdelle.
Tulos

| Sija | Esittäjä | Sävelmä | Lauluntekijä(t) | Pisteet |
| --- | --- | --- | --- | --- |
| 1. | Beat | Fri? | Kim Engblom (säv.), Janne Engblom (säv.), Tina Krause (säv.), Stina Engblom (san.) | 95 p. |
| 2. | Susann Sonntag | Jag tror på friheten | Thomas Katter (säv.), Henrik Svahn (san.) | 92 p. |
| 3. | Arja Saijonmaa | Gabriela | Petri Laaksonen (säv.), Turkka Mali (san.) | 89 p. |
| 4. | Tomas Ek | Du går så skyggt | Curre Boucht (säv.), Åke Grandell (san.) | 75 p. |
| 5. | Tarja Lunnas | Naurus sun ja katseesi sun | Markku Anttila (säv.), Jorma Toiviainen (san.) | 74 p. |
| 6. | Robinson & Apollo 16 | Yön poika | Esa Mäkelä (säv.), Veijo Mäki (säv.), Kai Stenman (säv.), Sami Piiparinen (säv.), VeePee Lehto (san.) | 60 p. |
| 7. | Marjorie | Tuuli | Eeva Kiviharju (säv. & san.) | 59 p. |
| 8. | Leena Pirhonen | Sua haluan | Leena-Liisa Krasko (säv. & san.) | 48 p. |
| 9. | Jussi Halme | Katsot yötä tummaa | Jussi Halme (säv. & san.), Laila Halme (san.) | 38 p. |
| 10. | Anita Pajunen | Satujen mies | Mick Hanian (säv.), Juha Louhivuori (san.) | 32 p. |
| 11. | Jone | Jälkeesi sun | Jone Ullakko (säv. & san.) | 24 p. |
Tulos > Pistetaulukko

Kukin tuomariston jäsenistä antoi 12 pistettä mielestään parhaalle laululle, mutta muut pisteet 1–8 ja 10 he saivat jakaa vapaasti muille lauluille.
| Sävelmä | Marja Aarnipuro | Timo Vitikka | Hanna Pesonen | Aarno Cronvall | Helena Miller | Virve Valli | Leena Kurikka | Jarmo Moilanen | Arto Vilkko | Olli Heikkilä | Juha Tapaninen | Yhteensä |
| --- | --- | --- | --- | --- | --- | --- | --- | --- | --- | --- | --- | --- |
| Yön poika | 7 | 7 | 6 | 6 | 4 | 4 | 6 | 3 | 5 | 5 | 7 | 60 |
| Jag tror på friheten | 12 | 8 | 5 | 12 | 12 | 10 | 2 | 8 | 7 | 10 | 6 | 92 |
| Naurus sun ja katseesi sun | 6 | 5 | 8 | 6 | 4 | 7 | 7 | 12 | 6 | 8 | 5 | 74 |
| Satujen mies | 2 | 3 | 2 | 4 | 2 | 2 | 2 | 3 | 5 | 5 | 2 | 32 |
| Gabriela | 10 | 6 | 10 | 5 | 10 | 8 | 6 | 4 | 10 | 8 | 12 | 89 |
| Sua haluan | 4 | 2 | 8 | 4 | 1 | 4 | 5 | 1 | 7 | 6 | 6 | 48 |
| Tuuli | 6 | 4 | 3 | 8 | 5 | 7 | 10 | 3 | 4 | 7 | 2 | 59 |
| Fri? | 8 | 12 | 12 | 10 | 3 | 12 | 12 | 2 | 8 | 12 | 4 | 95 |
| Katsot yötä tummaa | 2 | 3 | 2 | 6 | 6 | 4 | 3 | 2 | 3 | 5 | 2 | 38 |
| Jälkeesi sun | 1 | 1 | 2 | 4 | 3 | 1 | 2 | 1 | 1 | 4 | 4 | 24 |
| Du går så skyggt | 5 | 6 | 4 | 8 | 10 | 3 | 8 | 3 | 12 | 8 | 8 | 75 |
Aiheesta muualla

Voittoesitys Ylen Elävässä arkistossa
Koko karsintafinaali Ylen Elävässä arkistossa
Suomen euroviisukarsinta 1990 Internet Movie Databasessa (englanniksi)
Suomen euroviisukarsinnat (1961–2011) ja Uuden Musiikin Kilpailu (2012–)
| --- | --- |
1960–:  1961  1962  1963  1964  1965  1966  1967  1968  1969 
1970–:  1970  1971  1972  1973  1974  1975  1976  1977  1978  1979 
1980–:  1980  1981  1982  1983  1984  1985  1986  1987  1988  1989 
1990–:  1990  1991  1992  1993  1994  1995  1996  1997  1998  1999 
2000–:  2000  2001  2002  2003  2004  2005  2006  2007  2008  2009 
2010–:  2010  2011  2012  2013  2014  2015  2016  2017  2018  2019 
2020–:  2020  2021  2022  2023  2024  2025
Nils Asther

Nils Asther elokuvassa Vingarne vuonna 1916.
Nils Anton Alfhild Asther (17. tammikuuta 1897 Kööpenhamina, Tanska – 13. lokakuuta 1981 Tukholma, Ruotsi) oli ruotsalainen näyttelijä. Hän syntyi Tanskassa, mutta muutti pian syntymänsä jälkeen ruotsalaisten vanhempiensa kanssa Malmöhön, Ruotsiin.
Ennen opiskeluaan Kuninkaallisen draamateatterin oppilaskoulussa Tukholmassa Asther aloitti näyttelijän uransa Kööpenhaminassa. Hänen elokuvadebyyttinsä oli vuonna 1916 Mauritz Stillerin ohjaamassa elokuvassa Vingarne. Asther muutti Hollywoodiin, Kaliforniaan vuonna 1927. Siellä hänen paikallisten mielestä eksoottinen ulkonäkonsä auttoi häntä saamaan romanttisia rooleja. Näissä elokuvissa esiintyi myös monia ajan tähtiä kuten Greta Garbo, Pola Negri ja Joan Crawford. Hänen Hollywood-uransa loppui vuonna 1934.
Agentti sai puhuttua Astherille Englantiin pestin, joka kesti neljä vuotta. Hän kuitenkin palasi Hollywoodiin vielä vuonna 1938. Hänen Hollywood-uransa lähti laskuun ja Asther sai elantonsa muun muassa rekan ajamisesta. Nils Asther palasi Tukholmaan vuonna 1958. Viimeisinä vuosinaan hän vielä esiintyi harvakseltaan televisiossa ja muutamissa elokuvissa.
Yksityiselämä

Nils Asther oli naimisissa Vivian Duncanin kanssa ja heillä on yksi lapsi. Asther oli biseksuaali.
Aiheesta muualla

Nils Asther Internet Movie Databasessa. (englanniksi)
Nils Asther Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat 
Henkilöt:  Deutsche Biographie  DDB  Elonet 
Muut:  SNAC  IdRef
Yhdystie 1900

Yhdystie 1900 Lemun keskustassa.
Yhdystie 1900 on 7 kilometrin pituinen tie joka kulkee Askaisista Lemuun.
Concertina (kappale)

| ”Concertina” Tori Amos |
| --- | --- | --- |

Singlen tiedot
 Albumilta: To Venus and Back
 Äänitetty : huhtikuu 1999
 Studio : Martian Engineering, Cornwall, Iso-Britannia
 Julkaistu: 21. syyskuuta 1999 (julkaisu albumilla)   8. helmikuuta 2000 (single)
 Formaatti: CD
 Tekijä(t): Tori Amos
 Tuottaja(t): Tori Amos
 Tyylilaji: alternative, trip hop, electronica
 Kesto: 03.57
 Levy-yhtiö: Atlantic Records
Tori Amosin muut singlet
| ”Glory of the 80’s” 1999 | ”Concertina” 2000 | ”Strange Little Girl” 2001 |
Concertina on yhdysvaltalaisen laulaja-lauluntekijä Tori Amosin kappale vuoden 1999 albumilta To Venus and Back. Se julkaistiin singlenä 8. helmikuuta 2000.
Taustaa

”Concertina” on Tori Amosin yksin säveltämä ja tuottama kappale. Amos sävelsi sen alun perin pianolla, mutta lisäsi tuotannossa elektronisia instrumentteja kuten sähkörummut. Hän halusi luoda tunnelmaa akustisten ja  elektronisten soittimien vastakkainasettelulla. Sanoitukset kertovat selittämättömästä epämukavuuden tunteesta, jota ihminen voi kokea sosiaalisissa tilanteissa.
Julkaisu

”Concertina” julkaistiin albumilla To Venus and Back 21. syyskuuta 1999. To Venus and Back on kaksoisalbumi, joka sisältää sekä studio- että livemateriaalia.  ”Concertina”-kappaleen remix julkaistiin albumin neljäntenä ja viimeisenä singlenä 8. helmikuuta 2000. Se oli saatavilla CD-singlenä, jonka B-puolina olivat liveversio kappaleesta ”Twinkle” ja Leonard Cohenin kappaleesta ”Famous Blue Raincoat”.
Kappale menestyi kaupallisesti kohtalaisesti. Se nousi Yhdysvalloissa singlemyynnin listalla sijalle 48. Kappale ei kuitenkaan noussut Billboard Hot 100 -listalle. Kappale oli lisäksi sijalla 19 Radio & Recordsin adult alternative -radiolistalla.
Kappaleen singleversio lisättiin Amosin kokoelmalle A Piano: The Collection vuonna 2006. Liveversio kappaleesta on mukana Amosin konserttielokuvassa Welcome to Sunny Florida (2003).
Singlen kappaleet

| Concertina (CD) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Concertina (The Single Mix)  | Tori Amos | 3.58 |  |  |  |  |  |  |
| 2. | Famous Blue Raincoat (Leonard Cohen -cover, live)  | Leonard Cohen | 5.23 |  |  |  |  |  |  |
| 3. | Twinkle (live)  | Amos | 2.48 |  |  |  |  |  |  |
| 4. | Glory of the 80’s (musiikkivideo)  | Amos | 4.01 |  |  |  |  |  |  |
Listasijoitukset

| Lista | Korkein sijoitus |
| --- | --- |
 Yhdysvallat (Billboard, singlemyynti): 46
 Yhdysvallat (Radio & Records, adult alternative): 19
Aiheesta muualla

Kappaleen audio YouTubessa
| n k Tori Amos |
| --- | --- |
 Diskografia  Kappaleet 
Studioalbumit:  Little Earthquakes  Under the Pink  Boys for Pele  From the Choirgirl Hotel  To Venus and Back  Strange Little Girls  Scarlet's Walk  The Beekeeper  American Doll Posse  Abnormally Attracted to Sin  Midwinter Graces  Night of Hunters  Gold Dust  Unrepentant Geraldines  Native Invader  Ocean to Ocean 
Livealbumit:  To Venus and Back  The Original Bootlegs  Legs and Boots  Live at Montreux 1991/1992  From Russia With Love  Diving Deep Live 
Kokoelmat:  Tales of a Librarian  A Piano: The Collection  Little Earthquakes – The B-Sides 
EP:t:  Crucify  Hey Jupiter  Scarlet’s Hidden Treasures  Christmastide 
Singlet:  ”Me and a Gun”  ”Silent All These Years”  ”China”  ”Winter”  ”Crucify”  ”Cornflake Girl”  ”God”  ”Pretty Good Year”  ”Past the Mission”  ”Caught a Lite Sneeze”  ”Talula”  ”Professional Widow”  ”Hey Jupiter”  ”In the Springtime of His Voodoo”  ”Spark”  ”Raspberry Swirl”  ”Jackie’s Strength”  ”Cruel”  ”Bliss”  ”1000 Oceans”  ”Strange Little Girl”  ”A Sorta Fairytale”  ”Flavor” 
Videojulkaisut:  Little Earthquakes  Live from New York  Complete Videos 1991–1998  Welcome to Sunny Florida  Fade to Red  Live at Montreux 1991/1992 
Muut artikkelit:  Y Kant Tori Read  Y Kant Tori Read (albumi)  Night of Hunters Tour
Sunnalaisuus

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Sunnalaisuus on islaminuskon pääsuuntaus, johon kuuluu noin 80–90 prosenttia maailman noin 1,6 miljardista muslimista. Sunna tarkoittaa profeetan esikuvaa, jonka kautta on annettu Jumalan laki. Sunnalaisuus kehittyi klassiseen muotoonsa varhaisella 900-luvulla.
Ei ollut heti selvää, että juuri sunnalaisuudesta tulisi islamin johtava suuntaus. Vielä 900-luvulla näytti siltä, että šiialaisuus perii voiton, sillä vuonna 945 Iranista tullut šiialainen Ahmad ibn Buya valloitti Bagdadin ja julistautui abbasidikalifien suojelijaksi. Samaan aikaan Egyptin fatimidit olivat šiioja. Käänne tapahtui 1000-luvulla, kun turkkilaiset seldžukit loivat keskiaasialaisen Seldžukkien valtakunnan, joka oli rajoiltaan lähellä sassanidien entistä valtiota. He karkottivat buijidit Bagdadista ja asettuivat vuorostaan kalifin suojelijoiksi. Keski-Aasiasta tullut valloitus varmisti sunnien valta-aseman ja muovasi islamin nykyiseen muotoonsa. Seldžukit perustivat madrasa-laitoksen varmistamaan oikeaoppisten sunnalaisten virkamiesten ja pappien koulutuksen.
Sunnalaisuuden tuntomerkit

Sunnalaisuus eroaa islamin toisesta päähaarasta šiialaisuudesta vain muutamissa asioissa. Erot ovat kuitenkin niin suuria, että esimerkiksi yhteiset rukoushetket ovat mahdottomia. Suuntaukset voivat ajoittain pitää toisiaan vääräuskoisina. Sunnien ja shiiojen välillä esiintyy tämän takia väkivaltaisuuksia.
Luultavasti tärkein teoreettinen ero on kysymys maallisen ja uskonnollisen vallan suhteesta. Sunnalaisuuteen kuuluu oppi uskovien komentajasta, yhdestä ainoasta kalifista, jolla ei kuitenkaan ole uskonnollista valtaa. Šiialaisuudessa sekä maallinen että uskonnollinen valta kuuluu samalle henkilölle eli imaamille. Nykyisin imaami on šiialaisuudessa kuitenkin kätkeytynyt.
Symbolisella tasolla näkyvin ero on, että sunnien teologiassa ei korosteta Muhammedin ottopojan Alin asemaa, kuten tapahtuu šiialaisuudessa, jonka uskontunnustukseen Ali on lisätty. Myös Alin poika Husain ibn Ali on šiialaisuudessa erityisasemassa. Šiiat viettävät hänen muistokseen Ašura-juhlaa, joka on šiiojen tärkein vuosittainen juhla.
Sunnimuslimit nojautuvat sunnan tulkinnassa Koraaniin ja Muhammedin sunnaan, kun taas šiiat hyväksyvät myös imaamien sunnan jumalallisen lain lähteeksi.
Sunnalaisuudessa šarian eli islamilaisen lain tulkinta kuuluu tasapuolisesti uskonoppineille, ulamalle eli viisaille miehille. Tehtävään pätevöityminen ei tapahdu suorittamalla muodollisia tutkintoja vaan opiskelemalla islamilaista lakia ja saavuttamalla luottamusta ja mainetta muslimien keskuudessa. Šiialaisuus on hierarkkisempi niin, että papiston huipulla ovat ajatollahit ja mardzat ja kaikkein korkeimmalla kätkeytynyt imaami.
Uskonnonharjoituksessa on pieniä eroja. Sunnit rukoilevat viisi kertaa päivässä, šiiat voivat yhdistää rukousajat kolmeksi. Paaston ajoituksessa käytetty valoisuuden arviointi voi poiketa puolella tunnilla.
Sunnien ja šiiojen hadith-kokoelmat poikkeavat hieman toisistaan ja šarian määräykset ovat osittain erilaisia. Šiiat hyväksyvät ainoastaan valikoiden omakseen sunnien kuuden kirjan kokoelman.
Sunnalaisuudella ei ole virallista kuvasymbolia, ja se on muutenkin ikonoklastinen eli kuvakielteinen. Abbasidien symboleina olivat mustat liput. Islamin epäviralliseksi symboliksi nousi puolikuu. Se oli peräisin turkkilaisten Osmanien valtakunnasta, ei islamin varhaiskaudelta.
Sunnalaisuuden tuntomerkit > Madhabit eli lakikoulukunnat

Maḏhab (arab. مذهب‎, monikko arab. مذاهب‎, maḏāhib) on arabiankielinen termi, joka viittaa islamilaiseen lakikoulukuntaan (fiqh). Islamissa vaikuttaa viisi suurta koulukuntaa, joiden katsotaan olevan keskenään yhdenvertaisia. Ne ovat:
Hanafi, perustaja Abu Hanifa (k. 767) (suurin)
Maliki, perustaja Malik ibn Anas (k. 795)
Shafi’i, perustaja Muhammad al-Shafi‘i (k. 820)
Hanbali, perustaja Ahmad ibn al-Hanbal (k. 855)
Šiia: Ja’fari, perustaja Ja’far al-Sadiq (k. 765)
Sunnalaisuuden tuntomerkit > Sunnien kuusi keskeistä hadith-kokoelmaa

Sunnien tärkeimmät hadith-kokoelmat ovat niin sanotut kuusi kirjaa (Kutub as-Sittah). Koraanin ohella ne muodostavat sunnien pyhien kirjoitusten tärkeimmän koosteen, jonka tulkinta kuuluu ainoastaan uskonoppineille. Kokoelma vakiintui vasta 1100-luvulla, jolloin viimeinen kirjoittaja, Ibn Majah, hyväksyttiin mukaan. Kuusi kirjaa ovat:
Sahih al-Bukhari
Sahih Muslim
Sunan an-Nasa’i
Sunan Abi Dawud
Jami` at-Tirmidhi
Sunan ibn Majah
Sunnalaisuuden tuntomerkit > Sunnalaisen islamin suuntauksia

Barelvi
Deobandi
Muslimiveljeskunta
Salafismi ja wahhabismi
Suufilaisuus (mystinen suuntaus, joka esiintyy myös šiialaisuudessa)
Sunnalaisuus Suomessa

Suomen ensimmäiset sunnimuslimit ovat turkkilaiset tataarit, jotka saapuivat 1800-luvun lopussa ja 1900-luvun alussa pääosin Nižni Novgorodin alueen kylistä ja etenkin Aktukista. Tataareilla on oma seurakuntansa.
Sunnimuslimeilla ei ole Suomessa omaa kattojärjestöä kuten šiioilla. Vuoden 1990 jälkeen alkanut muuttoliike on tuonut Suomeen sunneja muun muassa Somaliasta, Irakista ja Afganistanista. Yhdysvaltalaisen PEW-tutkimuskeskuksen mukaan Suomessa oli vuonna 2016 yhteensä 150 000 muslimia, joista suurin osa sunneja.
Aiheesta muualla

Wikimedia Commonsissa on kuvia tai muita tiedostoja aiheesta .
Zaytuna institute. (englanniksi)
Sunniforum (Arkistoitu – Internet Archive) (englanniksi)
Haq Islam. (englanniksi)
Guiding helper (Määliki madhabin opas islamissa). (englanniksi)
Inter-islam (Hanafi madhabin opas islamissa). (englanniksi)
Islamin symbolina käytetään usein kuunsirppiä, joskaan sillä ei ole yhtä keskeistä asemaa kuin kristityille ristillä tai juutalaisille Daavidin tähdellä.
Islam maittain ja ryhmittäin. Vihreä väri kertoo sunnalaisuuden levinneisyydestä ja punaruskea väri šiialaisuuden levinneisyydestä.
Suomen euroviisukarsinta 1998

| Eurovision laulukilpailu 1998>  Suomen euroviisukarsinta |
| --- | --- |
Päivämäärä:  14. helmikuuta
Tapahtumapaikka:  Ylen tv-studio 2, Pasila, Helsinki
Juontaja(t):  Sami Aaltonen, Olga K
Kapellimestari:  Olli Ahvenlahti
Valintamenetelmä:  Puhelinäänestys, kansainvälinen asiantuntijaraati ja kansainvälinen euroviisufaniraati
Kilpailumenetelmä:  Kutsukilpailun ja avoimen kilpailun yhdistelmä
Voittaja:  Edea ”Aava”
Suomi Eurovision laulukilpailussa 
 ◄ 1996  2000 ► 
Suomen euroviisukarsinta 1998 oli kilpailu, jossa valittiin Suomen edustaja vuoden 1998 Eurovision laulukilpailuun. Kilpailu pidettiin jälleen yhdistettynä kutsukilpailuna ja avoimena sävellyskilpailuna, suomalaissäveltäjiä kutsuttiin kilpailuun ja kuka tahansa saattoi lähettää oman kappaleensa avoimeen kilpailuun. Kappaleita saatiin 189, joista yhdeksän parasta valittiin karsinnan finaaliin. Niistä kuitenkin vain kaksi oli tullut avoimesta sävellyskilpailusta.
Finaali pidettiin lauantaina 14. helmikuuta Ylen tv-studiossa 2 ja televisioitiin suorana YLE TV1:ssä kello 21.30–23.00. Väliajalla esiintyi brittiläinen sopraano Sarah Brightman, jonka esityksen jälkeen käytiin äänestys. Äänestyksessä Suomen edustajaa valitsivat tasavahvasti puhelinäänestäjät, kansainvälinen asiantuntijaraati sekä kansainvälinen euroviisufaneista koottu raati, joista jokainen antoi äänet kappaleille kaavalla 10-8-7-6-5-4-3-2-1. Jokaisella raadilla oli kuitenkin oma suosikkinsa, puhelinäänestäjien suosikki oli Jari Sillanpää, asiantuntijaraadin Edea ja euroviisufanien Nylon Beat. Finaalia seurasi 1 207 000 televisiokatsojaa. Edellisenä vuonna oli tullut kansainvälisessä loppukilpailussa voimaan sääntö, jonka mukaan taustanauhaa saa käyttää ilman lavalla tapahtuvaa soiton imitointia, ja tänä vuonna Nylon Beatin "Umm ma ma" oli historian ensimmäinen Suomen karsintakappale, joka esitettiin täysin taustanauhan varassa ilman orkesterisäestystä. Lisäksi karsinnan voittokappaleessa "Aavassa" orkesteria käytettiin ainoastaan jousiosuuksia varten.